cyanic-selkie/wikianc huggingface dataset:
(4547) Մասաչուսեթս
(4547) Մասաչուսեթս (Massachusetts), աստերոիդ աստերոիդների հիմնական գոտում։ Հայտնաբերվել է 1990 թվականի մայիսի 16-ին Կին Էնդատեի և Կաձուրո Վատանաբեի կողմից Սապորոյում ։
Միջին հեռավորությունը Արեգակից կազմում է 2,613301 ա. մ., առավելագույնը մոտենում է 2,4342 ա. մ. հեռավորության վրա և հեռանում 2,7924 ա. մ. ։ Արեգակի շուրջ մեկ ամբողջական պտույտ է կատարում 1543,06 երկրային օրվա ընթացքում, իր ուղեծրով շարժվելով միջինում 0,233303 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հառիճի դպրոց
Հառիճի դպրոց, գործել է Հառիճ գյուղի (այժմ՝ ՀՀ Շիրակի մարզում) համանուն վանքում VII դարից։ XI դ. Ալփասլանի արշավանքի ժամանակ Հառիճի վանքը կործանվել է, բայց կրկին վերականգնվել է 1185–1236-ին։ Հետագա դարերում Հառիճի դպրոցի գործունեության մասին հավաստի տվյալներ չկան։ Հայտնի է միայն, որ 1850-ական թթ. սկզբին մի խումբ հայրենասեր երիտասարդների ջանքերով վանքը վերականգնվել է, և 1856–57-ին այնտեղ բացվել է կիսագիշերօթիկ դպրոց։ 1872 թվականին ունեցել է 63 աշակերտ, 32-ը՝ գիշերօթիկ, 31-ը՝ երթևեկ։ 1888 թվականին եղել է երկդասյան դպրոց՝ 5 բաժանմունքով։ 1896 թվականին ցարական կառավարությունը փակել է, 1907 թվականին վերաբացվել է Հառիճ գյուղում՝ որպես երկսեռ ծխական դպրոց, 1913-1914 ուսումնական տարում դարձել է 6-ամյա, ապա՝ միջնակարգ։ 1887-1889 թվականներին Հառիճի դպրոցում սովորել է Ավետիք Իսահակյանը։ Հառիճի վանքը եղել է նաև գրչության կենտրոն։ Հայտնի է հնագույն մի ձեռագիր Ավետարան՝ լրացված, ծաղկած և կազմված Հառիճավանքում, 1209-ին, Մարգարեի ձեռքով, որից միայն մի թերթ է հասել մեզ՝ հիշատակարանի մասից։ Հաջորդ ձեռագիրը 1219-ից է, գրված Աբասի որդի Գրիգորի առաջնորդության ժամանակ, երբ գրչության արվեստը ծաղկում էր Հառիճի դպրոցում։ Նկարները կապվում են հնագույն ավետարանների հետ (Երևանի Մեսրոպ Մաշտոցի անվան Մատենադարան, ձեռ. №1382): Հետագա դարերից հազվադեպ հիշվում են միայն այստեղ նորոգված ձեռագրեր։
Կատեգորիա:Ցարական Ռուսաստանի տիրապետության ներքո գործած հայկական դպրոցներ Կատեգորիա:Նոր շրջանի հայկական դպրոցներ
Իքս մարդիկ (ֆիլմ)
«Իքս մարդիկ» (X-Men), 2000 թվականի ֆանտաստիկ մարտաֆիլմ, մուտանտ-մարդկանց մասին` նկարահանված համանուն կոմիքսի դրվագների հիման վրա։ Ֆիլմի ռեժիսորը Բրայեն Սինգերն է, գլխավոր դերերը խաղում են Պատրիկ Ստյուարտը, Իեն Մակկելլեն, Հյու Ջեքմանը, Հոլի Բերին, Ֆամկե Յանսենը, Ջեյմս Մարսդենը, Բրյուս Դևիսոնը, Ռեբեկա Ռոմեյնը, Աննա Պէկուինը, Թեյլեռ Մեյնը, Ռեյ Պարկը ։ Ֆիմը նկարահանվել է 20th Century Fox ընկերության օգնությամբ և համաշխարհային ծրագրով հավաքել է 296 մլն դոլար ։ Համարվում է Իքս մարդիկ ֆիլմաշարի առաջին ֆիլմը։
Սյուժե
Գործողությունները տեղի են ունենում 1944 թվականին Լեհաստանում։ Վարշավյան գետտոյում եվրոպացի մի տղա` Էրիկ Լենշեր անունով, ծնողների հետ բաժանման ընթացքում անելանելիության և հուսահատության գիրկն ընկած կորացնում է վիթխարի մետաղե դարպասները։
Կարճ ապագա։ Երիտասարդ Մարին իր առաջին համբույրի ժամանակ դիպչում է տղային և նա տապալվում է գետնին` տանջվելով ջղաձգությունների պատճառով։ Իսկ 3 շաբաթ անց, կոմայից դուրս չգալով, մահանում է հիվանդանոցում։
Սրանք միայն գենետիկական մուտացիաների 2 օրինակներ են, որոնք անվանվում են «Իքս գեներ» և փոխանցնվում են սեռական ճանապարհով, բայց այդ ֆենոմենալ դեպքերը հաջորդական դարձան այն  իրադարձությունից հետո, որոնք ի վերջո փոփոխեցին մարդկանց գիտակցությունը և աշխարհի սոցիալական վիճաակը։
Գիտնականերն արդեն ապացուցել են մուտացաների թվաքանակի աճման փաստը վերջին տարիների ընթացքում, որոնց արդյունքում սկսել են հայտնվել արտասովոր ունակություններով օժտված մարդիկ։ Հայտնի գիտնական, ինչպես նաև մուտանտ  պրոֆեսոր Չարլզ Կսավյերը մասնագիտացել էր օժտված երեխաների համար դպրոցում` «Իքսերի առանձնատնում», որտեղ նա գաղտնի մարզում էր մուտանտների խմբի`կազմված աշակերտներից, որոնք դեռ նոր էին սովորում կառավարել իրենց արտասովոր ունակություները, և նրանց ուսուցիչներին, որոնք արդեն փորձառու մուտանտներ էին։ Այդ նույն ժամանակ ամերիկական սենատը սենատոր Ռոբերտ Կելլիի հանձնարարությամբ օրենք է ընդունում, որպեսզի ցուցակագրեն մուտանտներին  և նրանց հնարավորությունները, նպատակ ունենալով բացահայտել հատկապես վտանգավոր ներկայացուցիչներին։ Մուտացիայի ֆենոմենությունը քննարկվել է անգամ ՄԱԿ-ի հերթական նստաշրջանի ժամանակ։
Մարին, իր նոր ունակություններից վախեցաց, փախչում է հարազատ տնից դեպի Ալբերտա նահանգի(Կանադա) հյուսիսային հատված` հույս ունենալով Երկրի վրա գտնել ավելի քիչ մարդաշատ վայր, որպեսզի այլևս ոչ ոքի վնաս չպատճառի։ Նա միշտ ձեռնոցներ է կրում, այնպես ինչպես նրա օրգանիզմը դիպչելով ինչ-որ բանի մահացու տանճանքներ է հասցնում։ Մարին, ով զգուշության համար «Ռոուգ» մականունն է վերցրել, կանգ է առնում մի խորտկարանում, որպեսզի ճաշի, հանկարծ հանդիպում է այնպիսի մենակյաց-մուտանտի, ինչպես Լոգանը, «Կուղխ» մականունով։ Նրա ունակություններն այն են, որ վերականգնվողական հնարավուրություններ ունի, և ցանկության դեպքում իր ձեռքի մկաններից կարող է 3 շեղբով դուրս քաշել մետաղե ալմաստ։
Լոգանն ու Ռոուգը անտառի ձմեռային ճանապարհով անցնելիս անախորժությունների են հանդիպում` նրանց փորձում է բռնել մի մուտանտ, որի հնարավորությունները Լոգանին հիշեցնում են Սրաատամին։ Պարզ չե, թե ինչպես է ավարտվում ընդհարումը, բայց Լոգանին փրկում է այդտեղից ոչ հեռու գտնվող պրոֆեսոր Կսավյերի մուտանտների խումբը, որոնց մեջ էին նաև Սկոթ Սամմերսը և Փոթորիկը։
Այսպես Լոգանն ու Ռոուգը հայտնվում են Չարլզ Կսավյերի յուրահատուկ տուն-դպրոցում, որը տեղակայված էր Նյու Յորքի նահանգներից մեկի խուլ վայրերում։
Այստեղ երիտասարդ մուտանտները իրենց նմանների աշխարհում են հայտնվում, ամենաշնորհալիները պրոֆեսոր Կսավյերին օգնում են ոչ միայն նոր մուտանտ-երեխաներ գտնել, այլև դիմադրել Մագնիտոյին. հենց այն նույն եվրոպացի տղային` Վարշավյան գետտոյից, ով մի քանի տարվա մարզումներից և մետաղների ֆիզիկական հատկություններն ուսումնասիրելուց հետո, ամբողջովին բացահայտել էր իր տաղանդը։ Արդեն տարեց Էրիկ Լենշերը համարում էր, որ մարդկանց ու մուտանտների միջև պայքարն անխուսափելի է, չէ որ մարդիկ էվոլյուցիայի շղթայում ամենաստորին խումբն են կազմում, ովքեր խանգարում են մուտանտ-մարդկանց ազատությանը։ Նա հնարավորինս փորձում է արագացնել այդ պատերազմի սկիզբը, և հենց այդ պատճառով դիմակայում է Չարլզ Կսավյերի այն բոլոր ձեռնարկումներին, որտեղ նա փորձում է վերացնել հասարակ մարդկանց վախն ու լարվածությունը մուտանտների նկատմամբ։ Մագնիտոն համախոհների ջոկատ է համախմբել։ Նա չի հավատում, որ մարդիկ և մուտանտները երբևէ կարող են խաղաղ ապրել, և պլան է մշակել, մեկընդմիշտ ազատվել այդ դիմակայությունից։
Ծանոթագրություններ
Կատեգորիա:Անգլերեն ֆիլմեր Կատեգորիա:Ֆիլմեր Իքս մարդկանց մասին Կատեգորիա:20th Century Fox ֆիլմեր Կատեգորիա:Ամերիկյան մարտաֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Տորոնտոյում նկարահանված ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Պարմավոժ
Պարմավոժ (Пармавож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Յանգիտա գետի ձախ ափին՝ 9 կմ հեռավորության վրա։ Գետի երկարությունը կազմում է 41 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների.
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կոթողյան
Կոթողյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Նինձյան Բևեռլի-Հիլզից
«Նինձյան Բևեռլի-Հիլզից» («Beverly Hills Ninja»), կատակերգական ժանրի մարտաֆիլմ, նկարահանվել է 1997 թվականին, պատմում է մի անշնորհք նինձյայի մասին։ Ֆիլմի ռեժիսորը Դենիս Դուգանն է։ Սցենարի հեղինակներն են Մարկ Ֆելդբերգը և Միտչել Կլեբանովը։
Ծանոթագրություններ
Կատեգորիա:Ամերիկյան մարտաֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:1997 ֆիլմեր Կատեգորիա:Դենիս Դուգանի ֆիլմեր Կատեգորիա:Ամերիկյան ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Ամերիկյան բադի մուվի կինոկատակերգություններ Կատեգորիա:Լոս Անջելեսում նկարահանված ֆիլմեր
Պերելոգի (գյուղ, Դուխովշչինսկի շրջան)
Պերելոգի (Перелоги), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Զիրիկլի (գյուղ, Բակալինսկի շրջան)
Բնակչությունը 2009 թվականին գրանցված տվյալներով կազմում էր 77 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բակալինսկի շրջանի բնակավայրեր
Պատմությունը կարդարացնի ինձ
«Պատմությունը կարդարացնի ինձ» (La historia me absolverá), Ֆիդել Կաստրոյի՝ 1953 թվականի հոկտեմբերի 16-ին Մոնկադայի զորանոցի գրոհի գործով դատական գործընթացում, որտեղ նա մեղադրյալ էր, արտասանած ճառի եզրափակիչ բառերը։
1953 թվականի սեպտեմբերի 21-ին սկսված դատաքննությանը մասնագիտությամբ իրավաբան Ֆիդել Կաստրոն հրաժարվեց փաստաբանից և որոշեց ինքը իրեն պաշտպանել։ Պաշտպանության ուղղությունը նա որոշեց տանել Ֆ. Բատիստայի բռնատիրական ռեժիմի դեմ պայքարելու և ժողովրդավարական կառավարությունը վերականգնելու իրավունք ունեցող ապստամբների անմեղության թեզով։ Դատաքննության վերջին նիստում նա հանդես եկավ Բատիստայի ռեժիմը դատապարտող երկարաշունչ ճառով։ Ի թիվս շատ փաստերի՝ նա խոսեց այն մասին, որ գյուղացի երեխաների 90 %-ը վարակված է մակաբույծներով, 700 հազար կուբացիներ գործազուրկներ են, իսկ գյուղացիների 30 %-ը չեն կարողանում իրենց անունն անգամ գրել։ Ճառի վերջում նա բռնատիրական ռեժիմը տապալելու անհրաժեշտությունը հիմնավորող մի շարք պատմական փաստեր մեջբերեց (Ֆրանսիական մեծ հեղափոխություն, ԱՄՆ-ի Անկախության պատերազմը և այլն)։ Այդ ճառի եզրափակիչ բառերն էին՝ «Դատապարտեք ինձ։ Դա նշանակություն չունի։ Պատմությունը կարդարացնի ինձ» ։
Կաստրոյի այս ելույթը ծրագրային դարձավ հեղափոխականների համար, հայտնի դարձավ նաև որպես «Մոնկադայի ծրագիր» և դրվեց «Հուլիսի 26-ի շարժման» հիմքում։ Այս ծրագիրը ներառում էր Բատիստայի բռնատիրության տապալումը, Կուբայի ինքնիշխանությունը և կախյալության վերացումը, լատիֆունդիզմի ոչնչացումը և հողի բաշխումը հողագործ աշխատավորներին, սոցիալական իրավունքների երաշխիքների ապահովումը և քաղաքացիների կյանքի որոկի բարձրացումը։
Կաստրոյի ելույթի եզրափակիչ նախադասությունը թևավոր արտահայտություն է դարձել. այն օգտագործվում է կատակա-հեգնական երանգով՝ ինքնաարդարացման նպատակով ։
Ծանոթագրություններ
Կատեգորիա:Ճառեր Կատեգորիա:Ֆիդել Կաստրո Կատեգորիա:Կուբայի պատմություն
Գրիցիկի (գյուղ, Կրասիլովի շրջան)
Գրիցիկի (Грицики), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Գրիցիկի գյուղում բնակվում էր 321 մարդ։ Բնակավայրը զբաղեցնում է 1271 կմ² տարածք։ Բնակչության խտությունը կազմում էր 252,56 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Կրասիլովի շրջանի բնակավայրեր Կատեգորիա:Ուկրաինայի գյուղեր
Ղալղինա
Ղալղինա, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Ալբրանդսվարդ
Ալբրանդսվարդ (Albrandswaard ), համայնք Նիդերլանդների Հարավային Հոլանդիա մարզում։ Տարածքը 22,18 կմ² է, բնակչությունը՝ 24.746 (2011 թ.)։ Մեկ շնչի տարեկան միջին եկամուտը 15.100 եվրո է։
Կատեգորիա:Հարավային Հոլանդիայի համայնքներ Կատեգորիա:1985 թվականին հիմնադրված բնակավայրեր
Չերնյախովսկոե (գյուղ, Իվանովկայի շրջան)
Չերնյախովսկոե (Черняхiвське), գյուղ Ուկրաինայի Օդեսայի մարզի Իվանովկայի շրջանում։ Հիմնադրվել է 1964 թվականին։
Չճշտված տվյալներով Չերնյախովսկոե գյուղում բնակվում էր 200 մարդ։ Բնակավայրը զբաղեցնում է 0,575 կմ²։
Արտաքին հղումներ
Կատեգորիա:Ուկրաինայի գյուղեր Կատեգորիա:1964 թվականին հիմնադրված բնակավայրեր
Սամանթա Ջեյդ
Սամանթա Ջեյդ Գիբբս (, ավելի հայտնի է որպես Samantha Jade), ավստրալիացի երգչուհի, երգահան, դերասանուհի և մոդել։ Ծնվել է Արևմտյան Ավստրալիայի Պերթ քաղաքում։ Գրել է երգեր այնպիսի կատարողների համար, ինչպիսիք են Ջոջոն և Էշլի Թիսդեյլը։ 2012 թվականի նոյեմբերի 20-ին Ջեյդը հաղթել է Ավստրալիայի «Իքս ֆակտոր» նախագծում՝ դառնալով առաջին կին հաղթողը։ Դրանից հետո նա պայմանագիր է կնքել «Sony Music Australia» լեյբլի հետ և թողարկել իր դեբյուտային «What You've Done to Me» սինգլը, որը առաջնելույթից պահից եղել է «ARIA Charts» շքերթի առաջին հորիզոնականում։
Վաղ տարիներ
Սամանթա Ջեյդ Գիբբսը ծնվել է Արևմտյան Ավստրալիայի Պերթ քաղաքում ։ Հայրն ունի անգլո-իռլանդական ծագում, իսկ մայրը շոտլանդուհի է։ 4 տարեկանից նա հետաքրքրվել է մոդելային գործունեությամբ, իսկ 9 տարեկանում, կատարելով «Amazing Grace» երգը, հաղթել է տաղանդների մրցույթում ։ Ավարտել է Հեմփթոնյան բարձրագույն դպրոցը։
2002-2010 թվականներ
2002 թվականին Սամանթայի ընկերը նրա դեմոձայնագրությունն ուղարկել է Լոս Անջելես՝ պրոդյուսերին, որը հետագայում առաջարկել է Սամանթային ընտանիքի հետ միասին տեղափոխվել Հոլիվուդ։ Հաջորդ տարի Ջեյդի ընտանիքը տեղափոխվել է այնտեղ ։ 2004 թվականին նա պայմանագիր է կնքել ամերիկյան «Jive Records» լեյբլի հետ և սկսել է ձայնագրել երգերի դեմո-տարբերակներ։
Սամանթայի առաջին երգերը ձայնագրել է Քոնլի Աբրամսը Լոս Անջելեսում, սակայն երգերը տրվել են Պերթի լեյբլին։ Այդ տարի Սամանթան դարձավ երգիչ JoJo-ի «Secret Love» երգի համահեղինակը։ Երգը «Ստորջրյա եղբայրություն» մուլտֆիլմի սաունդթրեքն է։
2006 թվականին Սամանթան «Փողոցային պարեր» ֆիլմի համար ձայնագրեց «Step Up» խորագրային երգը, որի համար համագործակցել է ռեփեր և պրոդյուսեր Վայքլեֆ Ժանի հետ ։ Չնայած պրոմոյի փոքր քանակին՝ սինգլը ընդգրկվեց հեղինակավոր «Billboard» Pop 100 շքերթում՝ հասնելով 92-րդ հորիզոնականին ։ 2007 թվականին Սամանթա Ջեյդը թողարկել է իր հաջորդ սինգլը՝ «Turn Around», որը հաջողություն չի ունեցել։ Ջեյդն իր դեբյուտային «My Name is Samantha Jade» ալբոմը սկսեց ձայնագրել պրոդյուսերներ Ռոդնի Ջերքինսի, Թիմբալենդի, Մաքս Մարտինի և Stargate-ի հետ։ Հաջորդ 3 տարիներին լեյբլի հետ Սամանթայի դեբյուտային «My Name is Samantha Jade» ալբոմի ձայնագրությունը և հաջորդող թողարկումը չեղարկվել է ։ 2007 թվականին Ջեյդը դարձավ երգչուհի Էշլի Թիսդեյլի «Positivity» երգի համահեղինակ՝ միաժամանակ ձայնագրելով բեք-վոկալի մի հատված ։
2008 թվականին Սամանթան խզել է «Jive Records»-ի հետ պայմանագիրը և շարունակել ինքնուրույն զբաղվել երաժշտությամբ ամերիկյան «Affinity West Entertainment» լեյբլի հետ ։ Նույն տարում Ջեյդը կատարել է իր առաջնելույթը դերասանական գործունեության մեջ՝ խաղալով «Արկածներ Բահամյան կղզիներում» ֆիլմում ։ Ֆիլմը թողարկվել է 2009 թվականին ։ Հաջորդ տարի Սամանթան դիջեյ Դեյվիդ Գետտայի և Լյուք Լեյդբեքի հետ երգ է ձայնագրել Դեյվիդ Գետտայի 4-րդ «One Love» ալբոմի համար, որը թողարկվել է օգոստոսին։ Երգը ոչ թե ներառվել է ստանդարտ հրատարակման երգացանկում, այլ դարձել է բոնուսային երգ։ 2009 թվականի հուլիսին Ջեյդը թողարկել է իր երրորդ սինգլը՝ «Secret», որը սակայն շքերթներում հաջողություն չի ունեցել։ Սինգլի տեսահոլովակի ռեժիսորը Վալերի Բաբիյանն էր ։ 2009 թվականի օգոստոսին սինգլի առաջխաղացման նպատակով Ջեյդը հանդես եկավ «Kerri-Anne»-ում ։ 2010 թվականի նոյեմբերին Ջեյդը վերադարձավ Պերթ և սկսեց աշխատել հոր գործարանում ։
2012 թվական, The X Factor Australia և Samantha Jade
2012 թվականին Սամանթան հուսահատ փորձ արեց՝ վերադառնալու երաժշտական արդյունաբերություն․ նա հաջողությամբ անցավ ավստրալիական «Իքս ֆակտոր»-ի լսումները՝ կատարելով «The Script» խմբի «Breakeven» երգը։ Ժյուրիի անդամ Գայ Սեբաստիանին դուր եկավ նրա ձայնը, և Սամանթան ընտրվեց ։ Ավելի ուշ Սամանթան կատարեց Լենի Կրավիցի «It Aint Over Till It’s Over», Ջորդին Սփարկսի «No Air» և Լեոնա Լյուիսի «Bleeding Love» երգերը ։ Արդյունքում նա անցավ ընտրության բոլոր փուլերը և հայտնվեց մրցույթում։
2012 թվականի սեպտեմբերի 17-ին՝ առաջին ելույթի ժամանակ, Սամանթան կատարեց Քեթի Փերրիի «Wide Awake» երգը և արժանացավ ժյուրիի բոլոր անդամների դրական գնահատականին։ Ռոնան Քիթինն ասել է․ Հինգերորդ շաբաթվա ընթացքում Ջեյդը կիսում էր իր տեղը մրցակցուհի Էնգել Թուփայի հետ․ ժյուրիի անդամները նույն թվով ձայներ տվեցին յուրաքանչյուրին, բայց հանդիսատեսի քվեարկության արդյունքում Սամանթան մնաց մրցույթում ։ Յոթերորդ շաբաթվա ընթացքում Ջեյդը հայտնվեց Նաթանիել Ուիլյամսի կողքին, բայց կրկին շարունակեց իր ճանապարհը  ։
Կիսաեզրափակչում Սամանթան կատարեց Քանյե Ուեսթի «Heartless» և բարբադոսցի երգչուհի Ռիհաննայի «Where Have You Been» երգերը, որի կատարումից հետո անցավ եզրափակիչ ։ 2012 թվականի նոյեմբերի 20-ին՝ եզրափակչի ժամանակ, հաղթող ճանաչվեց Սամանթան։ Հայտարարությունից հետո նա կատարեց իր հաղթական սինգլը՝ «What You’ve Done To Me»։ Այնուհետև Ջեյդը պայմանագիր կնքեց ձայնագրային «Sony Music Australia» լեյբլի և «Nissan Dualis» ընկերության հետ ։
2013-2016 թվականներ, Nine և դերեր ֆիլմերում
2013 թվականի հունվարին Ջեյդը ելույթ ունեցավ «Իքս Ֆակտոր»-ի շրջագայությունների խորագրերից մեկում՝ ելույթ ունենալով Գոլդ Քոստում, Սիդնեյում, Մելբուռնում, Ադելաիդայում և Պերթում։ 2013 թվականի փետրվարին Ջեյդը սկսեց իր երկրորդ ստուդիական ալբոմի ձայնագրությունը։ Նրա «Firestarter» լիդ-սինգլը թողարկվեց 2013 թվականի հունիսի 28-ին ։ Այն «ARIA Charts»-ում հասավ 9-րդ հորիզոնական և հետագայում դարձավ պլատինե՝ վաճառելով 70 000 օրինակ ։ 2013 թվականի օգոստոսին Ջեյդը «X Factor Around the World»-ի համար հանդես եկավ Ինդոնեզիայում, որտեղ ելույթ ունեցավ The Collective-ի, Ջամին Դուգլասի, Մելանի Ամարոյի, Դևի Նովիտայի և Ֆաթինա Շիդկուայի հետ ։ Նա այդ երգը կատարեց նաև ավստրալիական «Իքս Ֆակտոր»-ի հինգերորդ եթերաշրջանի առաջին շաբաթվա ընթացքում ։
2013 թվականի նոյեմբերի 15-ին Ջեյդը թողարկեց իր երկրորդ ալբոմի երկրորդ սինգլը՝ «Soldier» անվանմամբ։ Նույն ամսվա ընթացքում Սամանթան թողարկեց իր սեփական զարդերը՝ «Samantha Jade For Diva»՝ DIVA accessories-ի հետ համատեղ։ 2013 թվականի դեկտեմբերի 1-ին Սամանթան հաղթեց «Aria Music Awards» 27-րդ փառատոնի «Լավագույն տեսահոլովակ» անվանակարգում «Firestarter» տեսահոլովակի համար։ «Never Tear Us Apart: The Untold Story of INXS» մինի սերիալում Ջեյդը խաղաց Քայլի Մինոուգի դերը։ Սերիալը ցուցադրվել է 2014 թվականի փետրվարի 9-18-ը ավստրալիական «Seven Network» հեռուստաալիքով, ինչպես նաև ձայնագրել է համանուն երգի քավերը։ Դրանից հետո Սամանթայի մոր մոտ ախտորոշեցին քաղցկեղ։
Սամանթայի երկրորդ ալբոմը պետք է թողարկվեր 2014 թվականի սկզբին, սակայն անհայտ պատճառներով այն հետաձգվեց անորոշ ժամանակով։ Մինի սերիալում Քայլի Մինոուգի դերակատարման համար Սամանթան առաջադրվել է «TV Week Logie Awards 2015» փառատոնի «Լավագույն նոր դերասան» անվանակարգում, սակայն հաղթող չի ճանաչվել։ Ապրիլի 11-ին թողարկվել է Սամանթայի երրորդ սինգլը՝ «Up!» անվանմամբ, որը չի ներառվել նրա երկրորդ ստուդիական ալբոմում։ Սինգլը առաջնելույթել է «ARIA Singles Chart» շքերթի 18-րդ հորիզոնականում։ Մայիսի 26-ին Սամանթան կատարել է այդ երգը «ANZ» մարզադաշտում՝ Ավստրալիայի և Հարավաֆրիկյան Հանրապետության ֆուտբոլային հանդիպումից հետո։ Հուլիսի 8-ին՝ 51 տարեկանում, գլխուղեղի քաղցկեղից մահացել է Սամանթայի մայրը՝ Ժակլին Դինս Գիբբսը։ Նոյեմբերի 21-ին կայացել է հաջորդ սինգլի թողարկումը՝ «Sweet Talk» անվանմամբ։ Փետրվարին Սամանթան հանդես է եկել «One Direction» խմբի համար` ավստրալիական «On The Road Again Tour» համաշխարհային շրջագայության ժամանակ։ 2015 թվականի հուլիսի 2-ին Սամանթան թողարկել է իր նոր լիդ սինգլը՝ «Shake That», որը ձայնագրել էր ռեփեր Պիտբուլի հետ միասին։ Նոյեմբերի 10-ին Սամանթան այդ երգով ներկայացրել է ավստրալիական Իքս Ֆակտոր տաղանդների շոուում, որտեղ ազդարարել է իր երկրորդ ստուդիական ալբոմի՝ «Nine»-ի թողարկման մասին։ Այն թողարկվել է 2015 թվականի նոյեմբերի 20-ին։ Մարտին Սամանթան հայտնվել է «Տանը և ճանապարհին» սերիալում՝ հանդես գալով բացասական կերպար Այլի դերում։ Նրա մասնակցությամբ սերիայի պրեմիերան տեղի է ունեցել 2016 թվականի մարտի 3-ին։
Ծանոթագրություններ
Կատեգորիա:Ավստրալիացի երգչուհիներ Կատեգորիա:Ավստրալիացի դերասանուհիներ Կատեգորիա:21-րդ դարի երգչուհիներ Կատեգորիա:Ավստրալիացի պարուհիներ Կատեգորիա:Ավստրալիացի մոդելներ
Հայաստանի դիվանագիտական ներկայացուցչությունների ցանկ
Ծանոթագրություններ
Կատեգորիա:Հայաստանի արտաքին հարաբերություններ
Ուրանիլ-նատրիումի ացետատ
Ծանոթագրություններ
Կատեգորիա:Ուրանի միացություններ Կատեգորիա:Նատրիումի աղեր
Խելագար ուսուցիչները
Սիկվալի՝ Խելագար ուսուցիչներ 2-ի պրեմիերան եղել է 2015 թվականի հուլիսի 1-ին ։
Ծանոթագրություններ
Կատեգորիա:Ֆրանսիական ֆիլմեր Կատեգորիա:2013 ֆիլմեր
Պարտե Յագա
Պարտե Յագա (Парте-Яга), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Սոյմա գետի ձախ ափին՝ 81 կմ հեռավորության վրա։ Գետի երկարությունը կազմում է 11 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Վիլյանուևա դել Արիսկալ
Վիլյանուևա դել Արիսկալ (Villanueva del Ariscal), բնակավայր և մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Էլ Ալիխարաֆե շրջանում։ Տարածքը կազմում է 5 կմ2։ Բնակչությունը՝ 6078 մարդ (2010 թվականի տվյալներով)։ Պրովինցիայի վարչական կենտրոնից գտնվում է 15 կմ հեռավորության վրա։
Արտաքին հղումներ
Կատեգորիա:Սևիլյա պրովինցիայի մունիցիպալիտետներ Կատեգորիա:Իսպանիայի բնակավայրեր Կատեգորիա:Անդալուսիայի բնակավայրեր
Պերեխվալ
Պերեխվալ (Перехваль), գյուղ Ռուսաստանի Լիպեցկի մարզի Դանկովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Դանկովսկի շրջանի բնակավայրեր
Սադկի (գյուղ, Սումիի շրջան)
Սադկի (Садки), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Սադկի գյուղում բնակվում էր 7 մարդ։
Արտաքին հղումներ
Կատեգորիա:Ուկրաինայի Սումիի մարզի Սումիի շրջանի բնակավայրեր Կատեգորիա:Ուկրաինայի գյուղեր
Վարչական իրավունք
Վարչական իրավունք. իրավունքի ճյուղ, իրավական նորմերի համակցություն, որը կարգավորվում է գործադիր իշխանության ոլորտում առաջացող հասարակական հարաբերությունները։ Վարչական իրավունքը որպես գիտություն իրավաբանական գիտության բաղկացուցիչ մաս է և բնորոշվում է որպես գործադիր-կարգադրիչ ոլորտին վերաբերող, վարչաիրավական հայացքների, գաղափարների, օրենքների մասին դիրքորոշումների, համակարգի գործունեության արդյունքների, վարչական օրենսդրության սկզբունքների, պատմության, հետագա զարգացման կանխատեսումների մասին պատկերացումների համակարգ։
Վարչական իրավունքի հասկացությունը
Վարչական իրավունքն իրավունքի նորմերի ամբողջություն է։ Վարչական իրավունքով կարգավորվում են հասարակական այն հարաբերությունները, որոնք ծագում, զարգանում ու դադարում են գործադիր իշխանության ոլորտում ։ Վարչական իրավունքը կարգավորում է այնպիսի հասարակական հարաբերություններ, որոնց առաջացումն անմիջականորեն կապված է պետական կառավարչական գործունեության հետ։ Վարչական իրավունքում սուբյեկտներից մեկը պարտադիր գործադիր իշխանության մարմին է կամ պաշտոնատար անձ, որն օժտված է այնպիսի լիազորություններով, որոնցով օժտված չէ մյուս կողմը։ Վարչական իրավունքը սերտորեն առնչվում է նաև իրավունքի այլ ճյուղերի հետ։ Կառավարչական բնույթ երբեմն ունենում են նաև իրավունքի այլ, օրինակ` աշխատանքային, ֆինանսական իրավունքի, ճյուղերով կարգավորվող հասարակական հարաբերությունները։
Վարչաիրավական հարաբերությունների դասակարգումը
Վարչաիրավական հարաբերությունները կարող են դասակարգվել մի շարք չափանիշներից ելնելով.
Վարչական իրավունքի մեթոդը
Իրավունքի կարգավորման մեթոդ ասելով հասկանում ենք միջոցների, հնարքների, եղանակների ամբողջություն, որոնք օգտագործվում են տվյալ ոլորտի հասարակական հարաբերությունների կարգավորման համար։
Վարչական իրավունքի աղբյուրները
Վարչական իրավունքի աղբյուրները վարչաիրավական նորմերի արտաքին դրսևորման ձևերն են։ Պրակտիկայում իրավունքի աղբյուր ասելով հասկանում ենք ժողովրդի կամ իշխանության համապատասխան մարմնի կողմից իրենց լիազորությունների շրջանակներում ընդունած նորմատիվ իրավական ակտերը։ Վարչաիրավական նորմեր պարունակող իրավական ակտերի ամբողջությունն էլ հենց վարչական իրավունքի աղբյուրներն են։ Դրանց շրջանակում առանձնանում են.
Անգլիա
Թեև Ա.Վ. Դյսին իր «Սահմանադրական իրավունք» (1885) աշխատության մեջ չէր կամենում ընդունել վարչական որոշումները կարգավորող յուրահատուկ և առանձին իրավական կանոնների գաղափարը, Անգլիայի իրավունքի մեջ վարչական իրավունքը սկսեց հատկապես զարգանալ 1960-ական թվականներին։ 1982 թվականին լորդ Դիպլոկը Անգլիայի վարչական իրավունքի զարգացումը բնութագրել է որպես «Անգլիայի դատարանների մեծագույն նվաճումը՝ դատական համակարգում իմ աշխատելու ամբողջ ընթացքում»։ Դատարաններն առաջին հերթին մշակեցին ընդհանուր սկզբունքներ՝ ապահովելու, որ հանրային իշխանության բոլոր մարմինները գործեն օրենքով իրենց շնորհված իրավասության սահմաններում։ Դրանցից էին որոշումների կայացման հիմնավորվածության և բնական արդարության սկզբունքները՝ արդար ընթացակարգ ապահովելու համար։ Հայեցողությունը չպետք է չարաշահվի, իսկ որոշումները պետք է համապատասխանեն օրենքին, առանց դրանով սահմանված իրավասության սահմանազանցման։ Ըստ Գերագույն դատարանի 1981 թվականի որոշման 31-րդ հոդվածի և Գերագույն դատարանի 53-րդ որոշման՝ հայցվորը կարող է պահանջել դատական հսկողություն։ Այս ընթացակարգը թույլ է տալիս հայց ներկայացնել այնպիսի միջոցներ կիրառելու համար, ինչպիսիք են դատական հրամանը կամ վնասի հատուցումը՝ կախված գործի բնույթից։ Անգլիայի օրենքով նախատեսված միջոցներից են դատական հրանագը (mandamus), արգելքը (certiorari), ինչպես նաև մասնավոր իրավունքով նախատեսված միջոցները՝ հայտարարությունը, արգելող կամ թույլատրող դատական կարգադրագիրը և վնասների հատուցումը։ Դատական հսկողության հայց ներկայացնելու թույլտվությունը պետք է նախապես ստանալ դատավորից՝ ներկայացնելով գրավոր վկայություն երդմամբ։ Թույլտվությունը ստանալուց հետո գործը կարող է լսվել կողմերի ներկայությամբ։ Բողոքի առարկան պետք է հանրային իրավունքի հարց լինի. դատարանները յուրաքանչյուր գործի համար սահմանում են այս եզրի ճշգրիտ իմաստը՝ «Օ'ռեյկին ընդդեմ Մակմանի» գործի վերաբերյալ։ Ժամանակի ընթացքում դատական վերանայման հայցերի թիվն անշեղորեն աճել է՝ հասնելով տարեկան մոտ 2500-ի։ Վերանայման առարկա են դառնում ներգաղթի վեճերը, տնավորման, տեղական կառավարման և ծրագրման հարցերը։ Անգլիայի վարչական իրավունքի համակարգը զարգացել է դատական առանձին գործերի՝ նախադեպերի հիման վրա՝ ի հակադրություն թե՝ ԱՄՆ-ի և թե՝ Ֆրանսիայի վարչական իրավունքի, որտեղ այն զարգացել է գրավոր սահմանադրության հիման վրա։
Գիտական գրականություն
Կատեգորիա:Վարչական իրավունք Կատեգորիա:Իրավունքի ճյուղեր Կատեգորիա:Իրավաբանություն
Սուրբ Կումսի մատուռ
Ճարտարապետություն
Հորինվածքով միանավ փոքրիկ դահլիճ էր։ Հիմնված էր երկու մույթերի վրա։ Կառուցված էր սրբատաշ բազալտից, կիսամշակ սրբատաշ բազալտից և կիսամշակ որձաքարից։ Մատուռի մուտքի վերնամասում ագուցված խաչքար կար,որը անհայտացել է և որի արձանագրությունից պարզ էր դառնում, որ մատուռը վերանորոգվել էր 1490 թվականին.
Հետագայում վերանորոգվել էր նաև 17-րդ և 19-րդ դարերում։ Մուտքը գտնվում էր արևմտյան ճակատում։ Աբսիդը կիսաշրջանաձև է։ Արևմտյան ճակատում կար արձանագրություններ։ Ավերակների է վերածվել 20-րդ դարի սկզբին ։
Ավանդազրույցներ
Մեկ այլ ավանդազրույցի համաձայն, այստեղ հայտնաբերվել էր կտավի մեջ փաթաթված արյունոտված քարեր, որոնք կրկին ամփոփվել են գտնված վայրում ։
Ծանոթագրություններ
Կատեգորիա:Ագուլիսի վանքեր և եկեղեցիներ կ Կատեգորիա:Հայկական առաքելական կորուսյալ վանքեր և եկեղեցիներ (Նախիջևան) Կատեգորիա:Նախիջևանի Ինքնավար Հանրապետության հայկական հուշարձաններ Կատեգորիա:Ադրբեջանի նախկին շենքեր և կառույցներ Կատեգորիա:Ադրբեջանում ոչնչացված հայկական հուշարձաններ
Լև Ռոխլինի սպանություն
Լև Յակովլևիչ Ռոխլին (Лев Я́ковлевич Ро́хлин, ), ռուս քաղաքական և ռազմական գործիչ, ՌԴ 2-րդ գումարման Պետական դումայի պատգամավոր, ՌԴ Պետական դումայի պաշտպանության կոմիտեի նախագահ (1996-1998 թվականներ), գեներալ-լեյտենանտ։
Սպանություն
Սպանվել է 1998 թվականի հուլիսի 2-ի լույս 3-ի գիշերը Մոսկվայի մարզի Նարո-Ֆոմինսկի շրջանի Կլոկովո գյուղի սեփական ամառանոցում։ Պաշտոնական վարկածի համաձայն՝ քնած Ռոխլինի վրա կրակել է նրա կինը՝ Թամարա Ռոխլինը, պատճառը ընտանեկան վեճն է եղել։ 2000 թվականի նոյեմբերին Նարո-Ֆոմինսկի քաղաքային դատարանը Թամար Ռոխլինին մեղավոր էր ճանաչել ամուսնու դիտավորյալ սպանության մեջ։ 2005 թվականին Թամարա Ռոխլինը դիմել է ՄԻԵԴ՝ բողոքելով նախնական կալանքի մեծ ժամկետից և դատավարության ձգձգումից ։ Բողոքը բավարարվել է դրամական փոխհատուցման շնորհմամբ (8000 եվրո)։ Գործի նոր քննությունից հետո, 2005 թվականի նոյեմբերի 29-ին Նարո-Ֆոմինսկի քաղաքային դատարանը Ռոհլինին երկրորդ անգամ մեղավոր է ճանաչել ամուսնու սպանության մեջ և նրան դատապարտել չորս տարվա պայմանական ազատազրկման՝ նրան նշանակելով նաև 2,5 տարվա փորձաշրջան ։
Հանցագործության վայրի հարևանությամբ գտնվող անտառային գոտում սպանության գործի քննության ընթացքում հայտնաբերվել է երեք խոշտանգված դիակ։ Պաշտոնական վարկածի համաձայն՝ նրանց մահը վրա է հասել գեներալի սպանությունից քիչ առաջ և նրա հետ կապ չունի։ Սակայն Ռոխլինի շատ համախոհներ կարծում էին, որ նրանք իսկական մարդասպաններ են, որոնց ոչնչացրել են Կրեմլի հատուկ ծառայությունները՝ «նկատելով հետքերը»։
Նախադրյալներ
Ռոխլինը համարվում է 1997-1998 թվականների ամենաակտիվ ընդդիմադիր առաջնորդներից մեկը։ «Ռուս լրագրող» ամսագրում, վկայակոչելով Ռոխլինի ծառայակիցներին և ընկերներին, ասվում էր, որ գեներալը դավադրություն էր նախապատրաստում նախագահ Բորիս Ելցինին պաշտոնանկ անելու և ռազմական բռնապետություն հաստատելու համար ։
Պետական դումայի անվտանգության կոմիտեի ղեկավարի օգնական Վիկտոր Իլյուխինը նկարագրել է Ելցինի և նրա շրջապատի՝ իշխանությունից պլանավորած հեռացման սցենարը. զանգվածային հանրահավաք է անցկացվում, մասնակիցները պահանջում են ծայրահեղ ժողովրդականություն վայելող նախագահի և կառավարության հրաժարականը։ Քանի որ Ելցինը մտադիր էր չհեռանալ պաշտոնից և ունակ էր խախտել Սահմանադրությունն ու ուժի կիրառումը. ցուցարարների համար սպառնալիք առաջանալու դեպքում Մոսկվայում նախատեսվում էր զորքեր մտցնել նրանց պաշտպանության համար։ Չնայած բանակի «մաքրմանը» և կառավարական ոչ պոպուլյար քաղաքականության շնորհիվ, Ռոխլինը շատ կարեկցող սպաներ է գտել, որոնք խոստացել են աջակցել։ Իշխող վարչակազմը կարողացել է վերականգնել իր դեմ ոչ միայն աղքատացած ռուսաստանցիներին, նույնիսկ օլիգարխ Վլադիմիր Գուսինսկին Ռոխլինին ֆինանսական աջակցություն է առաջարկել Ելցինի վերացման հարցում, բայց Ռոխլինը հրաժարվել է ։ Ըստ Ալեքսանդր Լեբեդի ՝ նա, այնուամենայնիվ, օգտագործել է «Կամուրջ» խմբի գումարները հասարակության ներկայացուցիչների հետ հանդիպելու և, հավանաբար, տարածաշրջաններով թռիչքների համար։ Ռոխլինի սպանությունը խախտել է այդ պլանները, սակայն իմպիչմենտի փորձը կատարվել է, և դա կարող էր ազդել ավելի ուշ հրաժարական տալու Ելցինի որոշման վրա։
Արտաքին հղումներ
Կատեգորիա:Կարմիր դրոշի շքանշանի ասպետներ Կատեգորիա:Կարմիր աստղի շքանշանի ասպետներ Կատեգորիա:ԽՄԿԿ անդամներ
Տոսկա
«Տոսկա» (Tosca), իտալացի երգահան Ջակոմո Պուչինիի օպերա (melodramma) երեք գործողությամբ։ Ամենահաճախ բեմադրվող օպերաներից մեկն է։ Իտալերեն լիբրետոն՝ Լուիջի Իլիկայի և Ջուզեպպե Ջակոզայի՝ ըստ Վիկտորիեն Սարդուի նույնանուն պիեսի (1887)։ Առաջնախաղը կայացել է 1900 թվականի հունվարի 14-ին՝ անցնելով մեծ հաջողությամբ։
Բովանդակությունը
Օպերայի գործողությունները, ըստ լիբրետոյի, տեղի են ունենում 1800 թվականի հունիսին։ Սարդուի պիեսում ամսաթվերն ավելի ճշգրիտ են նշված. 1800 թվականի հունիսի 17-ը և 18-ը։
Օպերայի գործողությունները տեղի են ունենում հետևյալ պատմական իրադարձությունների ֆոնին։ Երկար ժամանակ Իտալիան անկախ մարզերի ու քաղաքների երկիր էր, կենտրոնում՝ Պապական մարզը։ 1796 թվականին ֆրանսիական բանակը, Նապոլեոնի հրամանատարությամբ, ներխուժեց Իտալիա, 1798 թվականին մտավ Հռոմ և այնտեղ հանրապետություն հռչակեց։ Հանրապետությունը կառավարվում էր յոթ կոնսուլներով։ Կոնսուլներից մեկը, Լիբերո Անջելուչին, կարող էր լինել Չեզարե Անջելոտիի նախատիպը։ Հանրապետությունը պաշտպանող ֆրանսիացիները 1799 թվին լքեցին Հռոմը, որը օկուպացվեց նեապոլիտանական թագավորության զորքերի կողմից։
1800 թվի մայիսին Նապոլեոնը նորից զորքեր մտցրեց Իտալիա, իսկ հունիսի 14-ին նրա բանակը Մարենգոյի մոտ հանդիպեց ավստրիական բանակին։ Ավստրիացիների գլխավոր հրամանատար Մելասը, իր հաղթանակին վստահ լինելով, սուրհանդակ ուղարկեց Հռոմ, սակայն երեկոյին մոտ Նապոլեոնը համալրում ստացավ և կարողացավ հաղթանակ տանել, իսկ Մելասը ստիպված եղավ մեկ այլ սուրհանդակ ուղարկել առաջինի հետևից։ Այս իրադարձություններից հետո նեապոլիտանացիները հեռացան Հռոմից, և ֆրանսիացիները 14 տարի տիրեցին քաղաքին։
Առաջին գործողություն
Այդ ժամանակ Հռոմ է հասնում Իտալիայի հյուսիսում Նապոլեոնի պարտության մասին լուրը։ Այդ առիթով եկեղեցում պատարագ են պատրաստում։ Հայտնվում է Տոսկային սիրահարված Սկարպիան, ոստիկանության շեֆը։ Նա և քննիչ Սպոլետտան ապացույցներ են հայտնաբերում, որ Անջելոտին թաքնվել է եկեղեցում։ Ապացույցներից մեկը Ատտավանտիների գերբով հովհարն է, որը Սկարպիան օգտագործել է Տոսկայի մոտ խանդոտ կասկածներ առաջացնելու համար։
Պատարագի ժամանակ եկեղեցում բազմություն է հավաքված։ Քանի դեռ Նապոլեոնի դեմ տարած հաղթանակի պատվին հնչում է Te Deum-ը, Սկարպիան մնում է եկեղեցում, նա ամբողջովին խորասուզված է իր հակառակորդ Կավարադոսիին կառափնարան ուղարկելու մտքերում։
Երկրորդ գործողություն
Սկարպիան հարցաքննում է Տոսկային։ Նա հանգիստ է, բայց մինչև այն պահը, երբ լսում է Կավարադոսսի՝ տանջախցից եկող ճիչերը։ Հուսահատ վիճակում նա մատնում է Անջելոտիի թաքստոցը. վերջինս թաքնվում է այգու ջրհորում։ Կավարադոսիին նորից բերում են Սկարպիայի սենյակ։ Նա հասկանում է, որ Տոսկան ամեն ինչ պատմել է։ Անսպասելիորեն լուր է ստացվում Մարենգոյում Նապոլեոնի հաղթանակի մասին։ Կավարադոսին չի թաքցնում իր ուրախությունը։ Սկարպիան հրամայում է նրան մահապատժի ենթարկել հենց հաջորդ առավոտյան։ Միաժամանակ Տոսկային անպարկեշտ առաջարկություն է անում։
Տոսկան կատարվածից ամբողջությամբ շփոթված ու ճնշված է։ Հնչում է Vissi d'arte արիան. Սակայն Տոսկան համաձայնում է իրեն զոհել սիրելիի փրկության համար։ Սկարպիան նրան համոզում է, որ պետք է Կավարադոսիի մահապատժի պատրաստությունների տպավորություն ստեղծի։ Նա Սպոլետային տալիս է անհրաժեշտ հանձնարարությունները և միաժամանակ Տոսկայի ու նկարչի համար պատրաստում անցաթղթեր՝ Հռոմից փախչելու համար։ Սակայն, երբ Սկարպիան փորձում է գրկել Տոսկային, վերջինս նրան հարվածում է դաշույնով։ Տոսկան շտապ հեռանում է ամրոցից՝ իր հետ տանելով անցաթղթերը։
Երրորդ գործողություն
Սուրբ Հրեշտակի ամրոցի (բանտի) հրապարակը։ Կավարադոսիին դուրս են բերում բանտի տանիք, այստեղ նա պետք է մահապատժի ենթարկվի։ Նա վերջին նամակն է գրում Տոսկային։ Հնչում է Կավարադոսիի E lucevan le stelle արիան։ Անսպասելիորեն հայտնվում է Ֆլորիան։ Նա պատմում է սկարպիայի սպանության մասին, սիրելիին ցույց է տալիս անցաթղթերը և նրան հայտնում է, որ մահապատիժը կեղծ է լինելու։ Ֆլորիան և Մարիոն վստահ են, որ իրենք փրկված են։
Սպոլետայի գլխավորությամբ գալիս են զինվորները։ Կավարադոսին հանգիստ կանգնում է նրանց դիմաց։ Կրակոցներ. Մարիոն ընկնում է. զինվորները հեռանում են։ Միայն այդ պահին է Տոսկան հասկանում, որ Սկարպիան իրեն խաբել է. փամփուշտներն իսկական էին, և Կավարադոսին մեռած է։ Վշտից խելագարված Տոսկան չի նկատում, որ զինվորները վերադարձել են։ Սկարպիայի մահը բացահայտված է, և Սպոլետան փորձում է բռնել Տոսկային։ Նա ցած է նետվում ամրոցի տանիքից։
Կատեգորիա:1900 բեմադրվածներ Կատեգորիա:Իտալերեն օպերաներ Կատեգորիա:Հորինված երգիչներ Կատեգորիա:Ինքնասպանությունը հորինվածքներում
Զիրիկլի (գյուղ, Բիժբուլյակսկի շրջան)
Զիրիկլի (Зириклы, Ерекле), գյուղ Ռուսաստանի, Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 562 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բիժբուլյակսկի շրջանի բնակավայրեր
Վինի Թուխ (գիրք)
Վինի-Թուխ (1926), ամենավաճառվող դասական մանկական գիրքը։ Այն Վինի Թուխի մասին պատմությունների առաջին հատորն է, որը գրել է Ա․ Ա․ Միլնը և նկարազարդել է Է․ Հ․ Շեպարդը:Գիրքը նվիրված է փափուկ խաղալիք՝ արջուկ Վինի Թուխին և նրա ընկերներ՝ Պիտաչոկին(փոքրիկ խաղալիք խոզ), Իային (խաղալիք էշ),Օվլին (կենդանի բու) և Ռաբիթին(կենդանի նապաստակ)։ Կանգայի (խաղալիք կենգուրու) և նրա որդի Ռուի կերպարները ներկայացված են ավելի ուշ գրքում՝ «Որի մեջ Կանգան և մանուկ Ռուն գալիս են անտառ, իսկ Պիտաչոկը լոգարան ունի» գլխում։ Զվարճալի խաղալիք վագրը՝ Թայգերը չի ներկայացվում մինչև «Տունը Թուխ անկյունում» շարունակությունը։
2003 թվականին Վինի Թուխը BBC-ի The Big Read հարցման ժամանակ զբաղեցրեց 7-րդ հորիզոնականը ։
Բովանդակություն
1.Որտեղ մեզ ծանոթացնում են Վինի Թուխի և որոշ մեղուների հետ, և սկսվում են պատմությունները
Վինի Թուխի մեղրը վերջացել է, դրա համար նա և Քրիստոֆեր Ռոբինը փորձում են խաբել որոշ մեղուների, ինչը բերում է տխուր ավարտի։
2.Որտեղ Թուխը հյուր է գնում և հայտնվում դժվար իրադրության մեջ. Թուխը գնում է Ռաբիթի տուն, բայց այնքան շատ է ուտում այնտեղ, որ դուրս գալուց մնում է դռան արանքում։
3.Որտեղ Թուխը և Պիտաչոկը գնում են անտառ և գրեթե բռնում են Վուզլին. Թուխը և Պիտաչոկը հետևում են ծառի շուրջ քայլերի մեծացմանը։
4.Որտեղ Իան կորցնում է պոչը, իսկ Թուխը գտնում է այն. Թուխը մտադրված է Իայի կորցչած պոչը գտնելուն և նկատում է Օվլի զանգում հետաքրքիր բան։
5.Որտեղ Պիտաչոկը հանդիպում է Հեֆալամփին (elephant-ի փոփոխված ձևը, հորինված կենդանի, որը նման է փղի). Պիտաչոկը և Թուխը փորձում են բռնել Հեֆալամփին, բայց արդյունքում սխալ արարածի թակարդում են հայտնվում։
6.Որտեղ Իայի ծննդյան տարեդարձն է և նա ստանում է երկու նվեր. Թուխը իրեն վատ է զգում,  որ Իյային ոչ ոք նվեր չի տվել և ինքը ու Պիտաչոկը փորձում են անել ամեն ինչ նվեր պատրաստելու համար։
7.Որտեղ Կանգան և փոքրիկ Ռուն գալիս են անտառ և Պիտաչոկը ունի լոգարան. Ռաբիթը համոզում է Թուխին և Պիտաչոկին առևանգել նորեկ փոքրիկ Ռուին, որպեսզի համոզեն Կանգային լքել անտառը։
8.Որտեղ Քրիստոֆեր Ռոբինը գնում է դեպի Հյուսիսային բևեռ. Քրիստոֆեր Ռոբինը և անտառի բոլոր կենդանիները ուղևորվում են գտնելու Հյուսիսային բևեռը անտառի բոլոր կողմերով։
9.Որտեղ Պիտաչոկը ամբողջությամբ շրջափակված է ջրով. Պիտաչոկը թակարդի մեջ ընկավ իր տանը ջրհեղեղի պատճառով, դրա համար նա հաղորդագրություն ուղարկեց շշի մեջ փրկվելու հույսով։
10.Որտեղ Քրիստոֆեր Ռոբինը Թուխի համար երեկույթ է կազմակերպում, և մենք ասում ենք ցտեսություն. Քրիստոֆեր Ռոբինը Թուխի պատվին երեկույթ է կազմակերպում՝ Պիտաչոկին ջրհեղեղից փրկելու առիթով։
Թարգմանություններ
Ստեղծագործությունը թարգմանվել է բազմաթիվ լեզուներով, այդ թվում ՝ լատիներեն ։ Հունգարացի Լենարդ Սանդորիի (Ալեքսանդր Լենարդ)՝ Վինի Իլ Պուի լատիներեն թարգմանությունը առաջին անգամ հրատարակվել է 1958-ին, իսկ 1960-ին դարձել է առաջին օտարալեզու գիրքը, որը հայտնվել է New York Times- ի լավագույն վաճառողների ցուցակում։ Այն թարգմանվել է նաև էսպերանտո 1972 թ.-ին, Վինի-Լա-Պու, Այվի Քելերման Ռիդի և Ռալֆ Ա. Լեւինի կողմից։ Ստեղծագործությունը ներկայացված էր iBooks հավելվածում Apple- ի iOS- ի համար ։
Շարունակություն
Քիչ անց Վինի-Թուխին հաջորդեց The House at Pooh Corner-ը։
Դեյվիդ Բենեդիկտուսի «Վերադարձ դեպի հարյուր արկղ փայտ» գիրքը, գրվել է Միլնի աջակցությամբ, որի համար հոգաբարձուները տվել են տասը տարվա համաձայնություն ։ Թուխը վերադարձավ իր ընկերների՝ Թայգր, Պիգլետի և Իյայի, ինչպես նաև նոր ուղեկցի Լոթիի հետ։ Նկարազարդումները կատարել են Մարկ Բերգեսը, ով աշխատել է նաև Paddington Bear պատմությունները վերակենդանացնելու վրա։
Փոլ Բրայթի, Ջովաննա Ուիլիսի, Քեյթ Սոնդերսի և Բրայան Սիբլիի հեղինակած «Լավագույնարջը ամբողջ աշխարհում» երկրորդ ՝ «Միլն Թուխ» գրքից հետո երկրորդ պաշտոնականգիրքն է, որը հրատարակել է Egmont-ը 2016 թվականի հոկտեմբերի 6-ին ։ Չորս տարբեր հեղինակները գրել են չորս պատմվածքներ ձմռան, գարնան, ամռան և աշնան չորսեղանակների շուրջ, և գիրքը կրկին նկարազարդել է Մարկ Բերգեսը։
Դիսնեյի իրավունքներ
2001 թվականին Դիսնեյը հերոսի բոլոր իրավունքները գնեց «Թագավորական գրական ֆոնդից», որի օգտին վաճառել էր Միլնի գույքը ։ 350 միլիոն դոլար արժողությամբ գնումը Դիսնեյին լիարժեք իրավունքներ էր տալիս, մինչ բրիտանական հեղինակային իրավունքի ժամկետի ավարտը 2027 թվականի հունվարի 1-ը(Միլնի մահից 70 օրացուցային տարի անց)։ Որպես առաջին աշխատություն, որը տպագրվել է 1926 թվականին, գիրքը հանրային տիրույթ կմտնի Միացյալ Նահանգներում 2022 թվականի հունվարի 1-ից։
Ծանոթագրություններ
Կատեգորիա:Վինի Թուխ Կատեգորիա:1926 գրքեր Կատեգորիա:Անգլերեն գրքեր Կատեգորիա:Անգլերեն գրականություն
Վանապագան
Վանապագան (Vanatühi)՝ էստոնական դիցաբանության կերպար, որը ներկայացվում է որպես ընդերքի աստված կամ սատանա։ Այն իր էությամբ մարդակեր է։ Վանապագանը հեքիաթներից մեկում ներկայացվում է որպես Պինկ աստծո երաժշտական գործիք գողացող։ Նա նաև հանդիսանում է Սուր Տոլլի ոխերիմ թշնամին։ Վերջինս գլխատվում է Վանապագանի զորքերի կողմից պատերազմի ժամանակ ։
Ծանոթագրություններ
Կատեգորիա:Էստոնական դիցաբանություն
Քեյփ Ռեյնջ (ազգային պարկ)
Քեյփ Ռեյնջ (Cape Range National Park), ազգային պարկ Ավստրալիայի արևմտյան մասում։
Քեյփ Ռեյնջը հիմնադրվել է 1965 թվականին Նորտ Ուեստ Քեյփ թերակղզու վրա արևմտյան Ավստրալիայի հյուսիսարևմտյան մասում։ Տարածքը քիչ բնակեցված է, մոտակա խոշոր բնակեցված վայրը Էկսմուտ քաղաքն է (1844 բնակիչ)։ Մոտակայքում է գտնվում Նինգալու կորալային խութը։
Ծանոթագրություններ
Կատեգորիա:Ավստրալիայի ազգային պարկեր Կատեգորիա:Կատեգորիա ԲՊՀՄ II
Բաբան
Բաբան (<սեմական bab – դարպաս, դուռ), ռազմական հնագույն պաշարողական մարտական գործիք՝ բերդ–ամրոցների և քաղաքների պարիսպներ, դարպասներ ու աշտարակներ քանդելու, խորտակելու և ամրությունների վրա քարեր նետելու կամ ուղղակի հարվածներ հասցնելու համար ։ Եղել է քառանիվ կամ վեցանիվ սայլ՝ քթամասի սուր ելուստով և առաջամասի փոքրիկ աշտարակով։ Վերջինիս շղթաներով ամրացվել է վիթխարի, ճոճվող գերան՝ առջևի մասում խոյաձև, մետաղապատ գլխով (երբեմն գերանին փոխարինել է բարակ ու երկար, նիզականման գործիք)։ Սպասարկող ռազմիկների պաշտպանության համար բաբան ծածկվել է թրջած թաղիքով կամ եզան կաշվով, երբեմն՝ նաև կավի շերտով։ Բաբան մոտեցնելով պարսպին (կամ դարպասին)՝ ռազմիկները շղթաներից ձգելով՝ ետ են քաշել գերանը ու բաց թողել, որը հսկայական ուժով հարվածել է ու անցք առաջացրել, որով ներխուժել է հետևակը։ Բաբանի դեմ պայքարել են կրակով՝ հրդեհելով ծածկը և նետահարելով նրա տակ թաքնված զինվորներին։ Ծանրաշարժ լինելու պատճառով բաբանը հիմնականում պատրաստվել է տեղում և ունեցել մեծ անձնակազմ։
Ծանոթագրություններ
Կատեգորիա:Պաշարողական գործիքներ Կատեգորիա:Անտիկ զենք
Բրեստ-Լիտովսկի պայմանագիր
Բրեստ-Լիտովսկի հաշտության պայմանագիր, միջազգային հաշտության պայմանագիր՝ ստորագրված 1918 թվականի մարտի 3-ին Բրեստ-Լիտովսկում՝ մի կողմից Ռուսաստանի Խորհրդային Ֆեդերատիվ Սոցիալիստական Հանրապետության ներկայացուցիչների, մյուս կողմից Կենտրոնական ուժերի (Mittelmächte, Központi hatalmak, İttifak Devletleri, Централни сили, Գերմանական կայսրություն, Ավստրո-Հունգարիա, Օսմանյան Թուրքիա և Բուլղարական թագավորություն) միջև։ Նշվեց Առաջին համաշխարհային պատերազմում Ռուսաստանի պարտության և հեռանալու մասին։
1917 թվականի հոկտեմբերին, զինված հեղաշրջման ճանապարհով գալով իշխանության, բոլշևիկներն արդեն մի քանի ամիս հետո հայտնվել էին ծայրահեղ ծանր վիճակում։ Նրանք 1918 թվականի մարտի 3-ին Բրեստ-Լիտովսկում խայտառակ պարտվողական պայմանագիր կնքեցին, որով հսկայական տարածքային զիջումների գնացին Եվրոպայում։ Միջին արևելքում բոլշևիկներն էական զիջումների գնացին պարտվող և կործանման եզրին կանգնած Օսմանյան կայսրությանը։ Մասնավորապես, Բրեստ-Լիտովսկի պայմանագրի 4-րդ հոդվածի 2-րդ և 3-րդ պարբերություններով բոլշևիկները պարտավորվեցին թուրքերին վերադարձնել ոչ միայն պատերազմի ընթացքում գրաված Արևմտյան Հայաստանի տարածքները (կամ «Արևելյան Անատոլիայի նահանգները», ինչպես գրված է պայմանագրում), այլև 1878 թվականից Ռուսական կայսրության մաս հանդիսացող «Արդահանի, Կարսի և Բաթումի մարզերը»։
Նախապատմություն
1917 թվականի նոյեմբերի 9-ին Լենինը ելույթ ունեցավ ռադիոյով և կոչ արեց զինվորներին բանակցություններ սկսել հակառակ ճամբարի զինվորների հետ, որի հետևանքով ռազմաճակատներում սկսվեցին «զինվորական հաշտություններ»։ Դրանով Լենինը և իր կողմնակիցները ձգտում էին իրականացնել համաշխարհային սոցիալիստական հեղափոխություն։ Այդ կոչերից անմիջապես հետո սկսվեցին ցույցեր Մեծ Բրիտանիայում, Ֆրանսիայում, ԱՄՆ-ում, որոնք պահանջում էին միանալ Խորհրդային Ռուսաստանին և կնքել հաշտություն։
Այն բանից հետո, երբ Անտանտի երկրները մերժեցին հաշտության մասին դեկրետը, Խորհրդային Ռուսաստանը գնաց բանակցությունների Քառյակ միության երկրների հետ, որոնք գտնվում էին պատերազմի ժամանակ հակառակ ճամբարում։
1917 թվականի դեկտեմբերի 9-ին Բրեստում սկսվեցին հաշտության բանակցություններ մասնակցությամբ Խորհրդային Ռուսաստանի, Գերմանիայի, Ավստրո-Հունգարիայի, Բուլղարիայի և Թուրքիայի։ Խորհրդային պատվիրակությունը գլխավորում էր Իոֆֆեն։ Խորհրդային պատվիրակության գլխավոր առաջարկներն էին զորքերի դուրս բերումը գրավված տարածքներից, ազատություն այն ազգերին, որոնք զրկվել էին դրանից պատերազմի ընթացքում, հրաժարում բոլոր տեսակ ռազմատուգանքներից և նման այլ պայմաններ։
Գերմանական պատվիրակությունը երկար ժամանակ քննեց պայմանները և մշակեց սեփական ծրագիրը, որը բխում էր իր իսկ շահերից։ Դրանք էին՝ միացնել Գերմանիային Մերձբալթիկան և մասնատել Լեհաստանը, որպեսզի ղեկավարեն ոչ արիական ծագում ունեցող ազգերին։ Բացի դա Գերմանիան ձգտում էր պահպանել Ռուսաստանից գրավված տարածքները, որպեսզի օգտագործեր Ռուսաստանի տնտեսական ռեսուրսները։ Դրանով իսկ Գերմանիան հաղթանակած էր դուրս գալիս պարտված պատերազմից։ Այս ծրագիրը սկզբնապես գաղտնի էր պահվում։
Համաձայնելով ռուսական առաջարկի հետ՝ Քառյակ միության երկրները հայտարարեցին, որ իրենց համար ընդունելի կլինի Ռուսաստանի առաջարկը, եթե նա տա երաշխիք, որ պատերազմին մասնակից տերությունները կընդունեն այս պայմանները։ Դրանով Գերմանիան ցույց էր տալիս, որ հաշտություն հնարավոր չէ, քանի որ Գերմանիան համոզված էր, որ Անտանտի երկրները համաձայն չեն լինի այդ պայմաններով պայմանագրին։
Այս հարցերի լուծման համար հայտարարվեց 10-օրյա ընդմիջում։ Այդ ընթացքում՝ դեկտեմբերի 17-ին Խորհրդային իշխանությունը Անտանտի երկրներին կոչ արեց ազատություն շնորհել իրենց հպատակության տակ գտնվող երկրներին՝ ելնելով ազգերի ինքնորոշման սկզբունքից՝ օրինակ բերելով Ֆինլանդիան, Ուկրաինան և Բելառուսիան։ Դրանով նրանք նաև փորձում էին իրականացնել իրենց ծրագրերը համաշխարհային սոցիալիստական հեղափոխության շուրջ, քանի որ նրանց կարծիքով այդ երկրների կողմից չընդունվելու դեպքում, ժողովուրդները կապստամբեն։
Տեսնելով, որ Անտանտի երկրները համաձայն չեն հաշտության հետ, 1917 թվականի դեկտեմբերի 27-ից Խորհրդային իշխանությունը միայնակ սկսեց բանակցությունները Գերմանիայի հետ։
1918 թվականի հունվարի 27-ին Քառյակ միության երկրները Ուկրաինայի Կենտրոնական Ռադայի հետ եկան համաձայնության, որ նրանց Ուկրաինան պետք է տրամադրի սննդամթերք՝ ռազմական օգնության փոխարեն։ Նույն երեկոյան Խորհրդային Ռուսաստանին տրվեց վերջնագիր գերմանական պահանջները կատարելու համար ու սահմանները հասցնել մինչև Նարվա, Պսկով, Դվինյա։ Հունվարի 28-ին Տրոցկին պատասխանեց վերջնագրին, որ Ռուսաստանը պայմանագիրը չի ստորագրում, դադարեցնում է պատերազմը և դուրս է բերում զորքերը։ Փետրվարի 18-ին Քառյակ միությունը հարձակման անցավ ամբողջ արևելյան ճակատով։ Ռուսական բանակները չկարողացան դիմադրել այդ հարձակմանը և արդեն փետրվարի 19-ին համաձայնեցին ստորագրել հաշտությունը։ Գերմանացիները շարունակեցին հարձակումը և միայն փետրվարի 22-ին համաձայնեցին հաշտության՝ հարկադրելով ավելի ծանր պայմաններ քան նախկինում։ Մտածելու համար Խորհրդային պատվրակությանը տրվեց 48 ժամ։
Ռուսական զորքերի դուրս բերումը Արևելյան ճակատից հնարավորություն տվեց Գերմանիային անցնել հարձակման հարավային ուղղությամբ 1918 թվականի մարտի 21-ից մինչև հունիսի 17-ը, սակայն մեծ հաջողությունների չհասան, այլ հակառակը, Անտանտի երկրները որդեգրեցին անդադար հարձակումների մարտավարությունը և ի վերջո հաղթեցին նրան։
Բրեստի խայտառակ հաշտությունը լրացվեց 1918 թվականի օգոստոսի 27-ի Բեռլինի համաձայնագրով, որով Ռուսաստանը Գերմանիային էր տալիս 6 միլիարդ մարկ ռազմատուգանք։
1918 թվականի նոյեմբերի 9-ին Գերմանիայում տեղի ունեցավ հեղափոխություն, որից հետո նոյեմբերի 13-ին Բրեստի հաշտությունը չեղյալ համարվեց։